Ισθμός Παναμά

Ο Ισθμός του Παναμά (ισπ. Istmo de Panamá), γνωστός παλαιότερα και ως Ισθμός του Νταριέν (ισπ. Istmo de Darién) , αποτελεί το στενότερο τμήμα της αμερικανικής ηπείρου, το οποίο ενώνει τη Βόρεια και Κεντρική με τη Νότια Αμερική, και χωρίζει την Καραϊβική Θάλασσα (και γενικότερα τον Ατλαντικό Ωκεανό) από τον Ειρηνικό Ωκεανό. Από απόψεως πολιτικής γεωγραφίας, περιλαμβάνει το κράτος του Παναμά με τη Διώρυγα του Παναμά, και μεγάλο μέρος της Κόστα Ρίκα. Ο Ισθμός του Παναμά, όπως συμβαίνει και με πολλούς άλλους ισθμούς, θεωρείται περιοχή με μεγάλη γεωπολιτική και στρατηγική σημασία.

Σύμφωνα με τη γεωλογία, ο ισθμός δημιουργήθηκε πριν από 3 εκατομμύρια έτη περίπου, χωρίζοντας τον Ατλαντικό Ωκεανό από τον Ειρηνικό και προκαλώντας τη δημιουργία του Ρεύματος του Κόλπου, όπως υπέδειξε για πρώτη φορά το 1910 ο Χένρυ Φαίρφηλντ Όσμπορν με βάση το σύνολο των απολιθωμάτων θηλαστικών στην Κεντρική Αμερική, ένα συμπέρασμα που θα ενίσχυε τη θεωρία της μετατοπίσεως των ηπείρων, την οποία πρότεινε ο Άλφρεντ Βέγκενερ δύο χρόνια αργότερα. Ορισμένες πρόσφατες σχετικώς μελέτες προτείνουν έναν προγενέστερο σχηματισμό του ισθμού, δυνητικά μεγαλώνοντας την ηλικία του μέχρι και τα 19 εκατομμύρια έτη.

Παραπομπές

Πηγές







Κατηγορία:Κεντρική Αμερική
Παναμα
Κατηγορία:Γεωγραφία του Παναμά
Κατηγορία:Διώρυγα του Παναμά